ടെറിയര് - സര്‍വ്വവിജ്ഞാനകോശം\nഒരിനം വളര്‍ത്തുനായ. കാനിഡെ (Canidae) കുടുംബത്തില്‍പ്പെടുന്നു. 'മാളം' എന്നര്‍ഥം വരുന്ന 'ടെറാ' (terra) എന്ന ലാറ്റിന് പദത്തില്‍നിന്നാണ് ടെറിയര് എന്ന പേര് നിഷ്പന്നമായിട്ടുള്ളത്. മാളങ്ങളില് ജീവിക്കുന്ന ജന്തുക്കളെ ആക്രമിച്ചുകീഴ്പ്പെടുത്തിക്കൊല്ലുകയാണ് ഇവയുടെ പതിവ്. ഇവ എലികള്, കുറുക്കന്, ചെറുസസ്തനികള് എന്നിവയെ ഭൂമിക്കടിയിലെ മാളങ്ങളില് വച്ചുതന്നെ പിടികൂടുന്നു. അതിനാല് ടെറിയറുകളെ വേട്ടപ്പട്ടികളായി ഉപയോഗിച്ചുവരുന്നു.\nവെസ്റ്റ് ഹൈലാന്ഡ് വൈറ്റ് ടെറിയര്\nടെറിയറുകള്‍ക്ക് തോളറ്റം വരെ 48 സെ.മീ. ഉയരം വരും; 23 കി.ഗ്രാം വരെ തൂക്കവും. നോര്‍വിച്ച് ടെറിയറുകള് 25 സെ.മീ. വരെ ഉയരവും അഞ്ചു കി.ഗ്രാം തൂക്കവും ഉള്ളവയാണ്. ഇനഭേദമനുസരിച്ച് രോമങ്ങള് പരുപരുത്തതോ മൃദുലമോ ആയിരിക്കും. തല നീളം കൂടിയതും ദൃഢവുമാണ്. കണ്ണുകള് വളരെ ചെറുതാണ്. ബലവും കട്ടിയും ഉള്ള വലുപ്പം കൂടിയ പല്ലുകളാണിവയ്ക്കുള്ളത്. കാലുകള് ബലമുള്ളവയാണ്. ഇനഭേദമനുസരിച്ച് ചെവികള് നിവര്‍ന്നതോ, മടങ്ങിയതോ, ബട്ടന് പോലെ വളരെച്ചെറുതോ ആയിരിക്കും.\nനീര്‍നായ്ക്കള് മുതല് മാളങ്ങളില് ജീവിക്കുന്ന ചെറുജീവികള് വരെയുള്ള ഏതിനേയും ആക്രമിച്ചു കീഴ്പ്പെടുത്താന് വൈദഗ്ധ്യമുള്ള വേട്ടപ്പട്ടി വര്‍ഗത്തില് നിന്നും രൂപാന്തരപ്പെടുത്തിയെടുത്തവയാണ് ടെറിയറുകള്. 1359-ല് പ്രസിദ്ധീകരിച്ച ഫ്രഞ്ചു കവിതയില് ടെറിയര് ഇനത്തേയും ഇതിന്റെ പ്രയോജനങ്ങളെയും പറ്റി പ്രതിപാദിച്ചിട്ടുണ്ട്. ഇക്കാലം മുതല് ടെറിയറുകള്‍ക്കുണ്ടായിരുന്ന പ്രാധാന്യം ഇതു വെളിപ്പെടുത്തുന്നു. 1800 മുതല് സ്ക്കോട്ട്ലണ്ടിലെയും ഇംഗ്ലണ്ടിലെയും ടെറിയറുകളെ തലമുറകളായി പ്രജനനം നടത്തി സൃഷ്ടിക്കപ്പെട്ടവയാണ് ഇന്നത്തെ ടെറിയറുകളുടെ പൂര്‍വികര് എന്നു കരുതപ്പെടുന്നു. ഉയരം കുറഞ്ഞ് നീളം കൂടിയ ശരീരവും പരുപരുത്ത രോമവുമുള്ള സ്കോട്ടിഷ് ടെറിയറുകളില് നിന്ന് ഡാന്‍ഡി ഡയമണ്ട്, സ്കൈയ്, വെസ്റ്റ് ഹൈലാന്‍ഡ് എന്നീ വെളുത്ത നിറമുള്ള ഇനങ്ങളുണ്ടായി. പല നിറത്തിലുള്ള പരുപരുത്തതും മൃദുലവുമായ രോമങ്ങളുള്ളവയാണ് ഇംഗ്ലീഷ് ടെറിയറുകള്. വലുപ്പം കുറഞ്ഞയിനം വേട്ടപ്പട്ടികളും ബുള്‍നായ്ക്കളും ഇംഗ്ളീഷ് ടെറിയറുകളുമായി സങ്കരണം നടത്തിയുണ്ടായതാണ് ഫോക്സ് ടെറിയറുകള്. എയര്‍ഡേല് നായ്ക്കള് 'ഒട്ടര് ഹൌണ്ടു'കളുടെ സങ്കരയിനമാണ്. നോ: നായ.\n"http://web-edition.sarvavijnanakosam.gov.in/index.php?title=%E0%B4%9F%E0%B5%86%E0%B4%B1%E0%B4%BF%E0%B4%AF%E0%B4%B0%E0%B5%8D%E2%80%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 07:10,6നവംബര് 2008.\nഈ താള് 654 തവണ സന്ദര്‍ശിക്കപ്പെട്ടിട്ടുണ്ട്.


ഖത്തറില് കോവിഡ് ചികില്‍സയിലായിരുന്ന രണ്ടുപേര് കൂടി മരിച്ചു |Two deaths and 235 Covid-19 cases reported in Qatar on Sept 14\nദോഹ: കഴിഞ്ഞ 24 മണിക്കൂറിനുള്ളില് ഖത്തറില് കോവിഡ് ചികില്‍സയില് കഴിഞ്ഞിരുന്ന രണ്ടുപേര് കൂടി മരിച്ചു. 235 പുതിയ കോവിഡ് കേസുകള് റിപ്പോര്‍ട്ട് ചെയ്തു. 249 പേര് രോഗമുക്തരാവുകയും ചെയ്തു.\nപുതിയ 235 രോഗികളില് 228 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. ഏഴു പേര് വിദേശത്ത് നിന്ന് വന്നവരാണ്. മരിച്ച രണ്ടു പേരും 80 നും 81 നും ഇടയില് പ്രായമുള്ള ആളുകളാണെന്ന് ഖത്തര് പൊതുജനാരോഗ്യ മന്ത്രാലയം അറിയിച്ചു.\nരാജ്യത്ത് ഇതുവരെ 121,975 ആളുകള്‍ക്കാണ് വൈറസ് ബാധയേറ്റത്. 2837 പേരാണ് നിലവില് ചികിത്സയിലുള്ളത്. ഇതുവരെ 207 പേര് മരിക്കുകയും 118,931 പേര്‍ക്ക് രോഗം ഭേദമാവുകയും ചെയ്തു.\nകഴിഞ്ഞ 24 മണിക്കൂറിനുള്ളില് 4396 ടെസ്റ്റുകള് മന്ത്രാലയം നടത്തി. ഇതുവരെ 695,427 ടെസ്റ്റുകളാണ് നടത്തിയത്. കഴിഞ്ഞ 24 മണിക്കൂറിനുള്ളില് 47 പേരെയാണ് ആശുപത്രിയില് പ്രവേശിപ്പിച്ചത്.\nTwo deaths and 235 Covid-19 cases reported in Qatar on Sept 14\nPrevious articleകേരളത്തില് ഇന്ന് 2540 പേര്‍ക്ക് കോവിഡ്; 2346 സമ്പര്‍ക്കം\nNext articleഖത്തറിനെതിരായ ഉപരോധം അവസാനിപ്പിക്കാന് സമയമായെന്ന് അമേരിക്ക


ഹോട്ടലുകളെ തരംതിരിച്ച് ഭക്ഷ്യസുരക്ഷാ വകുപ്പിന്റെ നേതൃത്വത്തില് സ്റ്റാര് റേറ്റിംഗ് നല്‍കുമെന്ന് ആരോഗ്യമന്ത്രി വീണാജോര്‍ജ് പറഞ്ഞു. കളക്ടറേറ്റ് കോണ്‍ഫറന്‍സ് ഹാളില് നടന്ന വാര്‍ത്താ സമ്മേളനത്തില് സംസാരിക്കുകയായിരുന്നു മന്ത്രി.\nഭക്ഷണഗുണനിലവാരത്തിന്റേയും ശുചിത്വത്തിന്റേയും അടിസ്ഥാനത്തിലായിരിക്കും ഹോട്ടലുകളെ തരംതിരിച്ച് ഓരോ കാറ്റഗറിയിലുള്‍പ്പെടുത്തുക. തുടര്‍ന്ന് അത് ഫുഡ് സേഫ്റ്റി വകുപ്പിന്റെ വെബ്സൈറ്റില് പ്രസിദ്ധീകരിക്കും. ജില്ലകളിലേക്കെത്തുന്ന യാത്രക്കാര്‍ക്കും വിനോദ സഞ്ചാരികള്‍ക്കും വെബ്സൈറ്റ് പരിശോധിച്ച്, തങ്ങള്‍ക്ക് അനുയോജ്യമായത് കണ്ടെത്താം. ശുചിത്വമില്ലാത്ത ഭക്ഷണം വിളമ്പുന്ന ഹോട്ടലുകള്‍ക്കെതിരെ ശക്തമായ നടപടികള് സ്വീകരിക്കുന്നതിന്റെ ഭാഗമായാണ് കാറ്റഗറികള് നിശ്ചയിക്കുന്നത്. മികച്ച ഭക്ഷണം നല്‍കുന്ന ഹോട്ടലുകളെ പ്രോത്സാഹിപ്പിക്കണമെന്നും മന്ത്രി പറഞ്ഞു.\nജനുവരി മുതല് ഡിസംബര് വരെ ഭക്ഷ്യസുരക്ഷാ വകുപ്പ് ചെയ്യേണ്ട കാര്യങ്ങള് വ്യക്തമായി പ്രതിപാദിക്കുന്ന ഒരു കലണ്ടറിന് രൂപം നല്‍കും. കൂടാതെ, കമ്മീഷണറേറ്റ് തലത്തില് മൂന്ന് ഉദ്യോഗസ്ഥരുടെ ടീമിന് രൂപം നല്‍കി സംസ്ഥാനത്തിന്റെ വിവിധ ഭാഗങ്ങളിലും ചെക്ക് പോസ്റ്റിലും ഓരോ മണ്ഡലങ്ങളിലും മുന്‍കൂട്ടി പറയാതെയുള്ള പരിശോധനകള് നടത്തുമെന്നും ഭക്ഷ്യസുരക്ഷ ഉറപ്പാക്കാന് ജനകീയ സമിതികള് രൂപീകരിക്കുമെന്നും മന്ത്രി പറഞ്ഞു.


Maruti temporarily suspends production at Manesar, Gurgaon\nആയിരം തമിഴ് വിദ്യാര്‍ത്ഥികള്‍ക്ക സാമ്പത്തിക സഹായം അനുവദിക്കുമെന്ന് തമിഴ്‌നാട്\nThursday 15th September 2011 7:20pm\nമനേസര് പ്ലാന്റിലെ നിര്‍മ്മാണം മാരുതി നിര്‍ത്തിവച്ചു\nThursday 15th September 2011 7:10pm\nന്യൂദല്‍ഹി: രാജ്യത്തെ പ്രമുഖ കാര് നിര്‍മ്മാതാക്കളായ മാരുതി സുസുക്കി ഹരിയാനയിലെ മനേസറിലെയും ഗുര്‍ഗാണിലെയും പ്ലാന്റുകളിലെ നിര്‍മ്മാണം താല്‍ക്കാലികമായി നിര്‍ത്തിവെച്ചു. രണ്ട് ദിവസത്തേക്കാണ് മാരുതി നിര്‍മ്മാണം നിര്‍ത്തിവെച്ചത്. സെപ്റ്റംബര് 16നും 17നും പ്ലാന്റുകള് തുറക്കില്ലെന്ന് വ്യക്തമാക്കിയ അധികൃതര് അതേസമയും ഇരുപ്ലാന്റുകളും വീണ്ടും എന്ന് തുറക്കുമെന്ന് വ്യക്തമാക്കിയില്ല.\nകമ്പനി പുതുതായി അവതരിപ്പിച്ച സത്സ്വഭാവ ബോണ്ടില് ഒപ്പിടുന്നതുമായി ബന്ധപ്പെട്ട് ആഗസ്റ്റ് 29 മുതല് മനേസര് പ്ലാന്റിലെ ഒരു വിഭാഗം തൊഴിലാളികള് സമരത്തിലേര്‍പ്പെട്ടിരിക്കുകയായിരുന്നു. സമരത്തിനിടെ ബുധനാഴ്ച പ്ലാന്റില് സംഘര്‍ഷം നടന്നിരുന്നു. സംഘര്‍ഷത്തെ തുടര്‍ന്ന് 11 തൊഴിലാളികളെ ആശുപത്രിയില് പ്രവേശിപ്പിച്ചിരുന്നു. ഇതിനെ തുടര്‍ന്നാണ് കമ്പനി കടുത്ത നടപടിയിലേക്ക് നീങ്ങിയത്.\nബുധനാഴ്ച രാവിലെ ജോലിക്കെത്തിയ ഫാക്ട്‌റിയിലെ 11 സൂപ്പര്‍വൈസര്‍മാരെ ഫാട്കറിക്ക് പുറത്ത് സമരം നടത്തുന്ന തൊഴിലാളികള് മര്‍ദ്ദിച്ചതിനെത്തുടര്‍ന്നാണ് സംഘര്‍ഷമുണ്ടായത്. സത്സ്വാഭാവ ബോണ്ടില് ഒപ്പിട്ട് നല്‍കാന് വിസമ്മതിച്ച നാല്‍പതോളം തൊഴിലാളികളെ ഓഗസ്റ്റില് പുറത്താക്കിയതോടെയാണ് മാരുതിയുടെ മനേസര് പ്ലാന്റില് സമരമാരംഭിച്ചത്. കഴിഞ്ഞ ദിവസങ്ങളിലായി കമ്പനി വീണ്ടും അഞ്ച് തൊഴിലാളികളെ പുറത്താക്കുകയും പകരം പുതിയ ആളുകളെ നിയമിക്കുകയും ചെയ്തിരുന്നു. ഇതിനെതിരെ തൊഴിലാളികള് നടത്തിയ സമരത്തിനിടെയാണ് സംഘര്‍ഷമുണ്ടായത്.\nകമ്പനി പുതുതായി അവതരിപ്പിച്ച സത്സ്വഭാവ ബോണ്ടില് ഇതിനകം 81ഓളം തൊഴിലാളികള് ഒപ്പിട്ടിട്ടുണ്ട്. എന്നാല് ഭൂരിഭാഗം വരുന്ന തൊഴിലാളികളും കരാറിലൊപ്പിടാന് പറ്റില്ലയെന്ന നിലപാടില് ഉറച്ച് നില്‍ക്കുകയാണ്. മനേസര് പ്ലാന്റില് 25,00 തൊഴിലാളികളാണുള്ളത്. ഇതില് ആയിരത്തോളം പേര് സ്ഥിരം തൊഴിളാളികളാണ്.\nഅതിനിടെ മാരുതി ജീവനക്കാരോട് അനുഭാവം പ്രകടിപ്പിച്ച് മാരുതിയുടെ മനേസര് പ്ലാന്റിന് സമീപമുള്ള ജപ്പാനിലെ സുസുകി മോട്ടേര് കോര്‍പറേഷന്റെ സബ്‌സീഡിയറി കമ്പനികളായ സുസുകി പവര്‍സ്‌ട്രെയിന് ഇന്ത്യാ ലിമിറ്റഡിലെയും സുസുകി മോട്ടോര് സൈക്കിള് ഇന്ത്യാ ലിമിറ്റഡിലെയും തൊഴിലാളികളും ഇന്നലെമുതല് സമരം ആരംഭിച്ചിട്ടുണ്ട്.


ഞങ്ങളെ ബന്ധപ്പെടുക | bannerTag.com\nനിങ്ങളിൽ നിന്ന് കേൾക്കാൻ ഞങ്ങൾ ആഗ്രഹിക്കുന്നു, ഏതെങ്കിലും അഭിപ്രായങ്ങളോ നിർദ്ദേശങ്ങളോ ചെറിയ ചെറിയ മാറ്റങ്ങളോ വിലമതിക്കപ്പെടും. ജീവിതത്തെക്കുറിച്ചോ പരസ്യത്തെക്കുറിച്ചോ അല്ലെങ്കിൽ എന്തിനെക്കുറിച്ചോ ചാറ്റ് ചെയ്യണമെങ്കിൽ നിങ്ങൾക്ക് എപ്പോഴെങ്കിലും ഞങ്ങൾക്ക് എഴുതാം. നമുക്ക് സുഹൃത്തുക്കളാകാം! എപ്പോൾ വേണമെങ്കിലും ഇമെയിൽ ചെയ്യുക, വിളിക്കുക അല്ലെങ്കിൽ സന്ദർശിക്കുക.\nപൊതു ചോദ്യങ്ങൾ: [ഇമെയിൽ പരിരക്ഷിച്ചിരിക്കുന്നു]


ജാഗ്രത: 10 വര്‍ഷത്തിനിടെ ഇന്ത്യയില് 12,727 കസ്റ്റഡി മരണം\n10 വര്‍ഷത്തിനിടെ ഇന്ത്യയില് 12,727 കസ്റ്റഡി മരണം\nരാജ്യത്ത് പൊലീസ് കസ്റ്റഡിയിലും ജയിലിലും മരണനിരക്ക് വര്‍ധിക്കുന്നു. സുപ്രീംകോടതി നിയോഗിച്ച അമിക്കസ് ക്യൂറിയുടെ റിപ്പോര്‍ട്ടും മനുഷ്യാവകാശസംഘടനയായ ഏഷ്യന് സെന്റര് ഫോര് ഹ്യൂമന് റൈറ്റ്സിന്റെ കണക്കുകളുംപ്രകാരം പത്തുവര്‍ഷത്തിനിടെ 12,727 കസ്റ്റഡിമരണമാണ് ഉണ്ടായത്.\nപത്തുവര്‍ഷത്തിനിടെ ജയിലുകളില് അസ്വാഭാവികസാഹചര്യത്തില് മരിച്ചവരുടെ കണക്ക് ഇപ്രകാരം: ഉത്തര്‍പ്രദേശിലാണ് ഏറ്റവും കൂടുതല്- 2171 പേര്, ബിഹാര് രണ്ടാമത്- 1512. കേരളത്തില് മരിച്ചവരുടെ എണ്ണം 402 ആണ്. മഹാരാഷ്ട്ര- 1176, ആന്ധ്രപ്രദേശ്- 1037, തമിഴ്നാട്- 744, പഞ്ചാബ്- 739, പശ്ചിമബംഗാള്- 601, ജാര്‍ഖണ്ഡ്- 541, മധ്യപ്രദേശ്- 520, കര്‍ണാടക- 496, രാജസ്ഥാന്- 491, ഗുജറാത്ത്- 458, ഹരിയാന- 431, ഒഡിഷ- 416, ചത്തീസ്ഗഢ്- 351, ഡല്‍ഹി- 224, അസം- 165, ഉത്തരാഖണ്ഡ്- 91, ഹിമാചല്‍പ്രദേശ്- 29, ത്രിപുര- 26, മേഘാലയ- 24, ചണ്ഡീഗഢ്- 23, ഗോവ- 18, അരുണാചല്‍പ്രദേശ്- 9, പോണ്ടിച്ചേരി- 8, ജമ്മു കശ്മീര്- 6, നാഗാലാന്‍ഡ്- 6, മിസോറം- 4, സിക്കിം-3, ആന്തമാന് നിക്കോബാര്- 3, മണിപ്പുര്- 1, ദാദ്ര നഗര് ഹവേലി- 1 എന്നിങ്ങനെയാണ് മറ്റ് സംസ്ഥാനങ്ങളിലെ മരണം.\nരാജ്യത്ത് കസ്റ്റഡിമരണം വര്‍ധിക്കുന്നതായി സുപ്രീംകോടതി നിയോഗിച്ച അമിക്കസ് ക്യൂറി വ്യക്തമാക്കിയിരുന്നു. 11,820 കസ്റ്റഡിമരണം നടന്നെന്നാണ് നാഷണല് ക്രൈം റെക്കോഡ്സ് ബ്യൂറോയുടെ കണക്കുകള്‍പ്രകാരം അമിക്കസ് ക്യൂറി അറിയിച്ചത്. കസ്റ്റഡിയില് കൊല്ലപ്പെട്ടവരില് ഭൂരിഭാഗവും സ്ത്രീകളാണെന്നാണ് റിപ്പോര്‍ട്ട്. പൊലീസ് കസ്റ്റഡിയിലും ജയിലിലുമുള്ള മനുഷ്യാവകാശലംഘനവുമായി ബന്ധപ്പെട്ട് 2011-12ല് ദേശീയ മനുഷ്യാവകാശ കമീഷന് 94,985 കേസ് രജിസ്റ്റര്‍ചെയ്തു. ഇതില് പകുതിയും ഉത്തര്‍പ്രദേശില്. ഡല്‍ഹിയും ഹരിയാനയുമാണ് തൊട്ടുപിന്നില്. കസ്റ്റഡിയിലെ ബലാത്സംഗവുമായി ബന്ധപ്പെട്ട് 2006-10 കാലത്ത് മനുഷ്യാവകാശ കമീഷനില് 39 കേസ് എത്തി. വടക്കുകിഴക്കന് സംസ്ഥാനങ്ങളില് സ്റ്റേഷനുകളിലും പീഡനവും കൊലപാതകങ്ങളും ബലാത്സംഗങ്ങളും വ്യാപകമാണെന്ന് അമിക്കസ് ക്യൂറി റിപ്പോര്‍ട്ട് നല്‍കിയിരുന്നു. സ്റ്റേഷനുകളിലും ജയിലുകളിലും നിരീക്ഷണക്യാമറകള് സ്ഥാപിക്കണമെന്നും അമിക്കസ് ക്യൂറി നിര്‍ദേശമുണ്ട്. കസ്റ്റഡിയിലെയും ജയിലുകളിലെയും മരണവും പീഡനവും തടയണമെന്ന് 27 വര്‍ഷത്തിനിടെ എട്ട് ഉത്തരവിലൂടെ സുപ്രീംകോടതി കേന്ദ്ര- സംസ്ഥാന സര്‍ക്കാരുകളോട് ആവശ്യപ്പെട്ടിരുന്നു. എന്നാല്, ഉത്തരവുകളൊന്നും സര്‍ക്കാര് നടപ്പാക്കിയില്ലെന്ന് അമിക്കസ് ക്യൂറി റിപ്പോര്‍ട്ടുചെയ്തിരുന്നു.\nആന്ധ്രപ്രദേശില് അറസ്റ്റിലായവരെ പൊലീസ് ജനമധ്യത്തില് മര്‍ദിച്ചു\nഹൈദരാബാദ്: കൊലക്കേസില് അറസ്റ്റിലായവരെ പൊതുജന മധ്യത്തില് ശിക്ഷിച്ച് "മാതൃക" കാട്ടിയ ആന്ധ്രപ്രദേശ് പൊലീസിന്റെ കിരാതനടപടി വിവാദമാവുന്നു. അനന്തപുര് ജില്ലയിലെ ഗണ്‍ടകാല് പട്ടണത്തില് ഡിവൈഎസ്പി ഇ സുപ്പരാജയുടെ നേതൃത്വത്തിലുള്ള പൊലീസ് സംഘമാണ് അറസ്റ്റ് ചെയ്ത നാലുപേരെ ബസ്സ്റ്റാന്‍ഡിലിട്ട് തല്ലിച്ചതച്ച് നിയമം കൈയിലെടുത്തത്.\nശനിയാഴ്ച വൈകിട്ട് ഇവരെ ബസ്സ്റ്റാന്‍ഡില് എത്തിച്ചശേഷം പൊതുജനമധ്യത്തില് ക്രൂരമായി മര്‍ദിക്കുകയായിരുന്നു. അറുപത്തഞ്ചുകാരനായ വൃദ്ധനെ കൊന്ന കേസിലാണ് അറസ്റ്റ്. കാഴ്ചക്കാരില് ചിലര് പീഡനരംഗങ്ങള് മൊബൈല്‍ഫോണില് പകര്‍ത്തിയപ്പോള് മറ്റ് ചിലര് കൈയടിച്ചും ആര്‍പ്പുവിളിച്ചും പൊലീസുകാരെ പ്രോത്സാഹിപ്പിച്ചു. ഞായറാഴ്ച ദൃശ്യങ്ങള് ടിവി ചാനലുകളിലൂടെ പുറത്തായതോടെ പൊലീസ് നടപടി വിവാദമായി. നിയമം കൈയിലെടുക്കുന്നത് പൊറുക്കാനാവാത്ത തെറ്റാണെന്ന് ഡിജിപി ബി പ്രസാദറാവു മാധ്യമങ്ങളോട് പറഞ്ഞു. സ്ത്രീകളെ ശല്യം ചെയ്തതിന്റെ പേരില് അറസ്റ്റിലായ ചെറുപ്പക്കാരെ പൊലീസ് ഇതേ ബസ്സ്റ്റാന്‍ഡില് ക്രൂരമായി മര്‍ദിച്ചിരുന്നു.


ഉപാസിക്കുന്നത് ഏകമായ ബ്രഹ്മത്തെ :: Janmabhumi Daily\nഉപാസിക്കുന്നത് ഏകമായ ബ്രഹ്മത്തെ\nWednesday9January 2019 2:45 am IST\nഗഹനമായ പരമാത്മജ്ഞാനത്തെ വീണ്ടും വിവരിക്കുന്നു.\nയ ഏകോളവര്‍ണോ ബഹുധാ ശക്തിയോഗാദ്\nവര്‍ണാ നനേകാന് നിഹിതാര്‍ഥോ ദധാതി\nവി ചൈതി ചാന്തേ വിശ്വമാദൗ ച ദേവഃ\nസ നോ ബുദ്ധ്യാ ശുഭയാ സംയുനക്തു\nഏകനും വര്‍ണങ്ങളില്ലാത്തവനുമാണെങ്കിലും ആദിയില് തന്റെ ശക്തിയോട് ചേര്‍ന്ന് അനേകം വര്‍ണങ്ങളെ പ്രയോജനത്തിനനുസരിച്ച് പല തരത്തില് സൃഷ്ടിക്കുന്നു. അവസാനകാലത്ത് എല്ലാത്തിനേയും തന്നിലേക്ക് ലയിപ്പിക്കുകയും ചെയ്യുന്നു. ആ ദേവന് നമുക്ക് വളരെ നല്ല ബുദ്ധിയെ നല്‍കട്ടെ.\nഏകനായ പരമാത്മാവ് മാത്രമാണ് ആദ്യമുണ്ടായിരുന്നത്. ആ ഒന്ന് മാത്രമാണ് പലതായി മാറിയത്. നിറമില്ലാതിരുന്ന അഥവാ എല്ലാ നിറങ്ങള്‍ക്കും അപ്പുറമുള്ള അത് തന്നെയാണ് പല നിറങ്ങളായിത്തീര്‍ന്നത്.\nപല നിറങ്ങളോടുകൂടിയ ജീവജാലങ്ങള് ഉള്‍പ്പെട്ട പ്രപഞ്ചമായത് പരമാത്മാവ് തന്നെ.\nവര്‍ണമെന്ന് മന്ത്രത്തില് പറഞ്ഞതിനാല് ചാതുര്‍വര്‍ണ്യത്തിലെ വര്‍ണമെന്നും അര്‍ഥമെടുക്കാം.\nപ്രത്യേകിച്ച് നിറമില്ലാത്ത പ്രകാശരശ്മി ഒരു പ്രിസത്തില് കൂടി കടത്തിവിട്ടാല് പല നിറങ്ങളായിത്തീരുന്നത് കാണാം. ഇത് പോ\nലെയാണ് നാനാത്വമായിട്ടുള്ള ഈ ലോകം സൃഷ്ടിച്ചിരിക്കുന്നതും. ഏകനും നിര്‍ഗുണ നുമായ പരമാത്മാവാണ് മായയിലൂടെ ഈ പ്രപഞ്ചമായി അനേക രൂപത്തിലായി മാറിയത്.\nഈ ലോകം നിലനില്‍ക്കുന്നതും ലയിക്കുന്നതും ആ പരമാത്മാവില് തന്നെയാണ്.\nആത്മസാക്ഷാത്കാരം നേടുന്നതിന് നമ്മുടെ ബുദ്ധി വേണ്ട വിധത്തില് തെളിയാന് ആ ദേവന് നമ്മെ അനുഗ്രഹിക്കണമെന്നാണ് പ്രാര്‍ഥന.\nതദേവ ശുക്രം തദ്ബ്രഹ്മ\nഅഗ്നിയും സൂര്യനും വായുവും ചന്ദ്രനും പ്രകാശമാനങ്ങളായ നക്ഷത്രങ്ങളും ഹിരണ്യഗര്‍ഭനും വെള്ളവും പ്രജാപതിയും ആ ബ്രഹ്മം തന്നെയാണ്. വിവിധ ദേവതകളായി നാം ആരാധിക്കുന്നവയെല്ലാം ഒരേ ബ്രഹ്മം തന്നെയെന്ന് ഈ മന്ത്രത്തില് വ്യക്തമാക്കുന്നു. ബഹു ദേവ ആരാധനയല്ല, ഏകമായ ബ്രഹ്മത്തെയാണ് ഉപാസിക്കുന്നത്. തത് എന്ന വാക്കിനാലാണ് ഇവിടെ ബ്രഹ്മത്തെ പറഞ്ഞത്. 'തത്' നപുംസക ലിംഗമായതിനാല് രൂപങ്ങള്‍ക്കും ലിംഗത്തിനുമപ്പുറമാണ് ബ്രഹ്മം എന്നറിയണം. 'ബ്രഹ്മം' എന്നതുകൊണ്ട് ഹിരണ്യഗര്‍ഭനെയാണ് ഉദ്ദേശിച്ചത്.\nത്വം സ്ത്രീ ത്വം പുമാനസി\nത്വം കുമാര ഉത വാ കുമാരീ\nത്വം ജീര്‍ണോ ദണ്ഡേന വഞ്ചസി\nത്വം ജാതോ ഭവസി വിശ്വതോമുഖഃ\nനീ സ്ത്രീയും പുരുഷനും കുമാരനും കുമാരിയുമാണ്. പ്രായമേറുമ്പോള് വടികുത്തിപ്പിടിച്ച് നടക്കുന്നതും നീ തന്നെ. നീ എല്ലായിടത്തും മുഖമുള്ളവനായി ജനിച്ചവനാണ്. ബ്രഹ്മമല്ലാതെ മറ്റൊന്നില്ല എന്നതിനാല് എല്ലാം അതു തന്നെയാണ്. കൗമാരം വാര്‍ധക്യം തുടങ്ങിയ അവസ്ഥകളില് പല രൂപത്തിലായിരിക്കുന്ന ആണും പെണ്ണും എല്ലാം ഏകനായ ബ്രഹ്മം തന്നെയാണ്. ഉണ്ടായതായ എല്ലാ രൂപങ്ങളും ആത്മാവാണെന്ന് ഉറപ്പിക്കണം. എങ്ങും നിറഞ്ഞിരിക്കുന്നതിനാലാണ് വിശ്വതോമുഖനെന്ന് വിശേഷിപ്പിച്ചത്. ഓരോന്നിനെ കാണുമ്പോഴും ആ പരമാത്മതത്ത്വത്തെയാണ് അറിയേണ്ടതും അനുഭവമാക്കേണ്ടതും.\nപ്രതീകത്തില് ബ്രഹ്മത്തെ കണ്ട് ഉപാസിക്കണം\nബ്രഹ്മത്തെ അറിഞ്ഞയാള് ബ്രഹ്മമായിത്തീരുന്നു\nബ്രഹ്മത്തെ ആത്മാവായി ഉപാസിക്കുക


'ആടു പടം' ഒരു റോഡ് മൂവി | Aadu PadamaRoad Movie - Malayalam Filmibeat\n| Updated: Wednesday, June 25, 2014, 13:24 [IST]\nമലയാളത്തിന്റെ ആടിനെ കഥാപാത്രങ്ങളാക്കി രണ്ട് ചിത്രങ്ങള് ഒരുക്കുന്നു. ജയസൂര്യ നായകനാകുന്ന ആട് ഒരു ഭീകരജീവിയാണ് ഒരു ചിത്രം. ഈ ചിത്രമാണ് ആടിനെ കഥാപാത്രമാക്കി ആദ്യം പ്രഖ്യാപിക്കപ്പെട്ടത്. ഇതിന് പിന്നാലെ മറ്റൊരു ആട് ചിത്രവും പ്രഖ്യാപിക്കപ്പെട്ടു. 'ആടു പടം' എന്നാണ് ഈ ചിത്രതത്തിന്റെ പേര്.\nനവാഗതനായ ദിലീപ് ജെജെ സംവിധാനം ചെയ്യുന്ന ഈ ചിത്രത്തിന് തിരക്കഥ രചിക്കുന്നത് എസ് സുരേഷ് ബാബുവാണ്. അമ്പത്തൊന്ന് അക്ഷരങ്ങളിലൂടെ അമ്പത്തൊന്ന് മുറിവുകളിലൂടെ ഒരു പെണ്ണാടിന്റെ യാത്ര എന്നാണ് ചിത്രത്തിന്റെ ടാഗ് ലൈന്.\nമാര്‍ത്താണ്ഡം മുതല് കാസര്‍ക്കോഡ് വരെ ആട് നടത്തുന്ന യാത്രയിലൂടെയാണ് സിനിമയുടെ കഥ വികസിക്കുന്നത്. ആടിന്റെ യാത്രയിലൂടെ കേരളത്തിലെ സാമൂഹിക രാഷ്ട്രീയ വിഷയങ്ങളെല്ലാം കോര്‍ത്തിണക്കിയാണ് ചിത്രം ഒരുക്കുന്നത്. കോമഡിയ്ക്ക് പ്രാധാന്യം നല്‍കുന്ന ചിത്രമായിരിക്കും ഇത്.\nമനുഷ്യന് കഥപറയുന്ന സ്ഥിരം രീതിയില് നിന്നും മാറി ആടിന്റെ കണ്ണിലൂടെ നോക്കി കഥ പറയുന്ന രീതിയിലാണ് തങ്ങള് ചിത്രെടുക്കുന്നതെന്ന് അണിയറക്കാര് പറയുന്നു. ത്രി ഡോട്‌സ്, ലണ്ടന് ബ്രിഡ്ജ് എന്നീ ചിത്രങ്ങലെല്ലാം നിര്‍മ്മിച്ച ഓര്‍ഡിനറി ഫിലിംസിന്റെ ബാനറില് സതീഷ് ബി സതീഷാണ് ചിത്രം നിര്‍മ്മിക്കുന്നത്. പരസ്യചിത്രങ്ങളിലൂടെ ശ്രദ്ധേയനായ കലാകാരനാണ് ദിലീപ് ജെജെ.\nRead more about: aadu padam dileep jj road movie travel movie s suresh babu ആടു പടം റോഡ് മൂവി ട്രാവല് മൂവി ദിലീപ് ജെജെ\nDebudent Dileep JJ's first movie Aadu Padam isaroad movie and S Suresh Babu writing the script for this film


പാക്കിസ്ഥാനില് പുതിയ ഭൂകമ്പ ദ്വീപ്; ചിത്രങ്ങള് നാസ പുറത്തു വിട്ടു\nHome > ലേഖനം > പാക്കിസ്ഥാനില് പുതിയ ഭൂകമ്പ ദ്വീപ്; ചിത്രങ്ങള് നാസ പുറത്തു വിട്ടു\nManoj September 30, 20132013-09-30T19:29:30+00:002017-01-18T19:58:07+00:00 ലേഖനം No Comments\nപാക്കിസ്ഥാനിലെ പുതിയ ദ്വീപിന്‍റെ ചിത്രങ്ങള് നാസ ഔദ്യോഗികമായി പുറത്തു വിട്ടു. രാജ്യത്തെ ബലൂജിസ്ഥാന് പ്രവിശ്യയില് കഴിഞ്ഞ 24നാണ് വന് ഭൂമികുലുക്കത്തിന്‍റെ ഫലമായി തീരത്ത് നിന്ന് ഒരു കിലോ മീറ്റര് അകലെയായി പുതിയ ദ്വീപ് പ്രത്യക്ഷപ്പെട്ടത്.\nകടല് നിരപ്പില് നിന്ന് 20 അടി ഉയരത്തിലുള്ള ദ്വീപിന് ഏകദേശം നൂറടി വീതിയുണ്ട്. ഭൌമാന്തര് ഭാഗത്ത് നിന്നുള്ള ശക്തമായ മര്‍ദ്ദത്തിന്‍റെ ഫലമായി പുറത്തേയ്ക്ക് തള്ളിയ ചെളിയും പാറക്കഷണങ്ങളും മണ്ണും മാത്രമാണ് “ഭൂകമ്പ ദ്വീപ്” എന്നറിയപ്പെടുന്ന പ്രദേശത്തുള്ളതെന്ന് ശാസ്ത്രഞ്ജര് വിശദീകരിച്ചെങ്കിലും പുതിയ പ്രതിഭാസം കാണാന് മേഖലയില് വന് ജനപ്രവാഹമാണ്.\nതെക്കന് പാക്കിസ്ഥാനിലെ ഗദര് മേഖലയില് ഭൂകമ്പത്തിന്‍റെ ഫലമായി പുതിയ ദ്വീപ് രൂപപ്പെടുന്നത് ഇതാദ്യമല്ല. മുമ്പ് 1945ലും 1999ലും 2010ലും അങ്ങനെ സംഭവിച്ചിട്ടുണ്ട്. 1945 ല് 8.1 പ്രഹര ശേഷിയുണ്ടായിരുന്ന ഭൂകമ്പത്തിന്‍റെ ഫലമായി ചെളികള് നിറഞ്ഞ അഗ്നി പര്‍വ്വതമാണ് അവിടെ രൂപപ്പെട്ടത്. മുന് കാലങ്ങളില് സംഭവിച്ചത് പോലെ പരമാവധി ഒരു വര്‍ഷത്തിനുള്ളില് പുതിയ ഭൂപ്രദേശവും കടലിലേക്ക് ഉള്‍വലിയുമെന്ന് ഗവേഷകര് പറയുന്നു.\nസെപ്റ്റംബര് 24 നു നടന്ന 7.7 മാഗ്നിറ്റ്യൂഡ് തീവ്രതയുള്ള ഭൂകമ്പത്തില് അഞ്ഞൂറില് പരമാളുകള് മരിക്കുകയും 40,000 വീടുകള് തകരുകയും ചെയ്തു. ഏകദേശം ഒരു ലക്ഷത്തില് പരം ആളുകളെയാണ് ദുരന്തം ബാധിച്ചത്.\nമോഹന്‍ലാല് എന്ന തടവുപുള്ളിയുടെ ചിന്തകള്\nജീന്‍സും പര്‍ദ്ദയും ചുംബനങ്ങളും\nഇന്ത്യയ്ക്കു പുറത്തുള്ള ദുരൂഹവും വിചിത്രവുമായ സ്ഥലങ്ങള് – ഭാഗം രണ്ട്


രാജ്യത്തിന്റെ സമ്പദ്‌വ്യവസ്ഥ തിരിച്ചുവരവിന്റെ പാതയില്: റിസര്‍വ് ബാങ്ക് | The country's economy is on the path to recovery: Reserve Bank\nരാജ്യത്തിന്റെ സമ്പദ്‌വ്യവസ്ഥ തിരിച്ചുവരവിന്റെ പാതയില്: റിസര്‍വ് ബാങ്ക്\nസാമ്പത്തിക രംഗത്ത് തിരിച്ചുവരവിന്റെ സൂചനകള് കണ്ടുതുടങ്ങിയതായി റിസര്‍വ് ബാങ്ക്\n|2 March 2021 7:52 AM GMT\nകോവിഡ് മഹാമാരിയുടെ ആഘാതം കുറഞ്ഞു തുടങ്ങിയതോടെ സാമ്പത്തിക രംഗത്ത് ശക്തമായ തിരിച്ചുവരവിന്റെ സൂചനകള് കണ്ടുതുടങ്ങിയതായി റിസര്‍വ് ബാങ്ക്. 'രാജ്യത്താകെ ഡിമാന്‍ഡിന്റെ യന്ത്രങ്ങള് വീണ്ടും തീതുപ്പിത്തുടങ്ങി,' സ്‌റ്റേറ്റ് ഓഫ് ദി ഇക്കോണമി നോട്ടില് സെന്‍ട്രല് ബാങ്ക് വ്യക്തമാക്കുന്നു.\nബാങ്ക് വായ്പകള് വര്‍ധന രേഖപ്പെടുത്തി തുടങ്ങി. സ്വകാര്യ മേഖലയിലെ നിക്ഷേപങ്ങള് മാത്രമേ ഇനി അഭിവൃദ്ധിപ്പെടാനുള്ളു,' ആര്‍ബിഐ നോട്ട് ചൂണ്ടിക്കാട്ടുന്നു.\nകോവിഡ് വ്യാപനം കുറഞ്ഞതോടെയും വാക്‌സിനേഷന് നടപടികള് ഊര്‍ജ്ജിതമായതോടെയും സാമ്പത്തികരംഗം കൂടുതല് ഉഷാറായതായി റിസര്‍വ് ബാങ്ക് പറയുന്നു.\nഡിമാന്‍ഡ് വര്‍ധിക്കുന്നതിന്റെ വ്യക്തമായ സൂചകങ്ങളില് ഒന്നാണ് ഉയരുന്ന വൈദ്യുതി ഉപഭോഗം.\nതുടര്‍ച്ചയായ അഞ്ച്, ആറ് മാസങ്ങളിലായി വൈദ്യുതി ഉപഭോഗം മുന്‍കാല റിക്കോര്‍ഡുകള് ഭേദിച്ച് ജനുവരി, ഫെബ്രുവരി മാസങ്ങളില് യഥാക്രമം 4.8, 7.3% വളര്‍ച്ച രേഖപ്പെടുത്തി.\nഅതേസമയം, തൊഴില് സാഹചര്യങ്ങള് മെച്ചപ്പെട്ടതായി സെന്റര് ഫോര് മോണിറ്ററിങ് ഇന്ത്യന് ഇക്കോണമി (CMIE) ചൂണ്ടിക്കാട്ടുന്നു. ശരാശരി തൊഴില് നിരക്ക് 36.9 ശതമാനത്തില് നിന്ന് 37.9 ശതമാനമായി ഒരുമാസത്തിനിടെ വര്‍ദ്ധിച്ചതായാണ് CMIE കണ്ടെത്തിയിട്ടുള്ളത്.\nലോക്ഡൗണ് കാലത്ത് ഗണ്യമായ തൊഴില് നഷ്ടം നേരിട്ട റിയല് എസ്‌റ്റേറ്റ്, നിര്‍മാണം, സേവനങ്ങള് എന്നീ മേഖലകള് കോവിഡ് പൂര്‍വ്വ സ്ഥിതിയിലേക്ക് തിരിച്ചുവന്നിട്ടുണ്ടെന്നാണ് ഞആക റിപ്പോര്‍ട്ട് പറയുന്നത്.\nനോമിനല് ഏഉജ പ്രകാരം കോവിഡിന് മുന്‍പുണ്ടായിരുന്ന 96 ശതമാനം പ്രവര്‍ത്തനങ്ങളും പുനഃസ്ഥാപിതമായിട്ടുണ്ടെന്ന് ഞആക ഡെപ്യൂട്ടി ഗവര്‍ണര് മൈക്കള് പാത്രയും സഹപ്രവര്‍ത്തകരും ചേര്‍ന്നെഴുതിയ റിപ്പോര്‍ട്ട് വ്യക്തമാക്കുന്നു.\nഅതേസമയം, ഇന്ത്യയുടെ ചരക്കു കയറ്റുമതി തുടര്‍ച്ചയായ രണ്ടാം മാസവും (ജനുവരി 2021ല്) 6.2% വളര്‍ച്ച രേഖപ്പെടുത്തി. എണ്ണ ഇതര കയറ്റുമതി തുടര്‍ച്ചയായ അഞ്ചാം മാസത്തിലും 11.5% വളര്‍ച്ച റിപ്പോര്‍ട്ട് ചെയ്തു.\nമഹാമാരിക്കെതിരായ പോരാട്ടത്തില് മൂന്നു സംഗതികളാണ് ഇന്ത്യയുടെ ആത്മവിശ്വാസം വര്‍ദ്ധിപ്പിക്കുന്നതെന്ന് റിപ്പോര്‍ട്ടില് പറയുന്നു. ഒന്ന്, രോഗം ബാധിക്കുന്നവരുടെ എണ്ണം രാജ്യത്ത് ഗണ്യമായി കുറയുകയാണ്. രണ്ട്, ജനബാഹുല്യമുള്ള മിക്ക നഗരങ്ങളിലും ഹെര്‍ഡ് ഇമ്മ്യൂണിറ്റിയുടെ പടിവാതില്‍ക്കലാണ്. മൂന്ന്, പ്രായത്തിന്റെ കാര്യത്തില് രാജ്യത്തിനുള്ള ആനുകൂല്യമാണ്; ഇന്ത്യയിലെ ജനസംഖ്യയില് 95 ശതമാനവും 65 വയസ്സില് താഴെയുള്ളവരാണ്.


സിപിഎമ്മില് ജാതി ഉണ്ടെന്ന് നോട്ടീസ് :: Janmabhumi Daily\nസിപിഎമ്മില് ജാതി ഉണ്ടെന്ന് നോട്ടീസ്\nSaturday 24 September 2016 9:00 pm IST\nതിരുവനന്തപുരം: നമുക്ക് ജാതിയില്ലാ വിളംബരം കൊണ്ടാടുന്ന~ സിപിഎം നേതൃത്വത്തിനെതിരെ അണികള്. ജാതിയില്ലാ വിളംബരം നടത്തുന്നവര് സ്വന്തം പാര്‍ട്ടിസ്ഥാനങ്ങള് നിര്‍ണ്ണയിച്ചതിലെ ജാതി വിവേചനം ചുണ്ടിക്കാട്ടിയാണ് ലോക്കല് കമ്മറ്റി രംഗത്തുവന്നത്. പാറശ്ശാല മണ്ഡലത്തിലെ ആര്യന്‍കോട് ലോക്കല് കമ്മറ്റിയിലെ ഒരു വിഭാഗമാണ് സിപിഎമ്മിലെ ജാതി വിവേചനത്തിനെതിരെ പരസ്യമായി നോട്ടീസ് പ്രചരണം നടത്തുന്നത്. നമുക്ക് ജാതിയില്ലാ എന്ന് പറയുന്നവര് ലോക്കല് കമ്മറ്റിയിലെ അംഗങ്ങളെ തെരഞ്ഞെടുത്തിരിക്കുന്നത് ജാതിയുടെ അടിസ്ഥാനത്തിലാണ്. ആര്യന്‍കോട് ലോക്കല് കമ്മറ്റിയിലെ 20 അംഗങ്ങളില് 12 പേര് നായന്മാരാണ്. നാടാര് വിഭാഗത്തില് നിന്നു നാലും ഈഴവ വിഭാഗത്തില് നിന്നും എസ്‌സി വിഭാഗത്തില് നിന്ന് രണ്ട് അംഗങ്ങളെ വീതവുമാണ് തെരഞ്ഞെടുത്തിരിക്കുന്നത്. സിപിഎമ്മിന്റെ ഭരണത്തിലുള്ള ആര്യന്‍കോട് സര്‍വ്വീസ് സഹകരണ സംഘത്തിലെ ഭരണസമിതിയിലും ഉദ്യോഗ നിയമനത്തിലും ജാതി വിവേചനം ഉള്ളതായി കണക്കുകള് നിരത്തി വ്യക്തമാക്കുന്നു. പിന്നാക്ക ജാതിക്കാരില് നിന്ന് ഒന്നോ രണ്ടോ ഉദ്യോഗാര്‍ത്ഥികള്‍ക്ക് നിയമനം നല്‍കിയപ്പോള് മുന്നാക്കവിഭാഗത്തില് നിന്നു 12ല് അധികം പേര്‍ക്ക് നിയമനം നല്‍കി. ഭരണസമിതിഅംഗങ്ങളെ തെരഞ്ഞെടുത്തിരിക്കുന്നതും ഇതേരീതിയില്. ആര്യന്‍കോട് എല്‍സി കമ്മറ്റിയുടെ നേതൃത്വത്തില് നമുക്ക് ജാതിയില്ലാ സമ്മേളനത്തിനു തൊട്ടു മുമ്പ് നടത്തിയ രാഷ്ട്രീയ വിശദീകരണ യോഗത്തിലാണ് സിപിഎമ്മിലെ ഒരു വിഭാഗം പരസ്യമായി നോട്ടീസ് വിതരണം ചെയ്തത്. സിപിഎം ജില്ലാ സെക്രട്ടറി ആനാവൂര് നാഗപ്പന്‍നായരുടെ വീടിനു സമീപത്തായാണ് ആര്യന്‍കോട് പഞ്ചായത്തിലെ ലോക്കല്‍കമ്മറ്റി പ്രവര്‍ത്തിക്കുന്നത്. ആനാവൂര് നാഗപ്പനെ ജില്ലാ സെക്രട്ടറി സ്ഥാനത്തുനിന്ന് നീക്കാന് ജില്ലാകമ്മറ്റിയിലെ ഒരു വിഭാഗം നടത്തുന്ന നീക്കമാണ് ഇതിനു പിന്നിലെന്ന് നാഗപ്പന് അനുകൂലികള് ചൂണ്ടിക്കാണിക്കുന്നു. ജാതി മേല്‍ക്കോയ്മയും ജാതി വിവേചനവും എല്‍സിയില് തുടര്‍ന്നിട്ട് ഏരിയാകമ്മറ്റിയും ജില്ലാ കമ്മറ്റി നേതാക്കളും ഇടപെട്ടില്ലെന്നാണ് ആക്ഷേപം. ഒരു പ്രത്യേക ജാതിയായാല് പാര്‍ട്ടി ജോലിയൊന്നും ചെയ്യാതെ നേതാവ് ചമഞ്ഞ് നടക്കാമെന്നും നമുക്ക് ജാതിയില്ലാ എന്ന ശ്രീനാരായണഗുരുദേവന്റെ പ്രമേയത്തെ പ്രചരിപ്പിച്ച് നടക്കാന് നാണമില്ലേ എന്ന ചോദ്യവും അണികള് ഉന്നയിക്കുന്നു.


Patna, First Published 2, Oct 2019, 10:57 AM\n'' രാജ്യത്തെ ഏതെല്ലാം ഭാഗങ്ങളില്, ലോകത്ത് എവിടെയെല്ലാം പ്രളയമുണ്ടാകുന്നുണ്ട് ? അമേരിക്കയില് എന്താണ് സംഭവിച്ചത് ? ''\nപാറ്റ്ന: ശക്തമായ മഴയെ തുടര്‍ന്ന് ഉത്തരേന്ത്യയിലെ പല സംസ്ഥാനങ്ങളും പ്രളയം നേരിടുകയാണ്. ബിഹാറില് കനത്ത നാശനഷ്ടമാണ് മഴ വരുത്തിവച്ചിരിക്കുന്നത്. പ്രളയം ബാധിതച്ചവരെ കാണാന് പറ്റ്നയിലെ ഒരു ഗ്രാമത്തിലെത്തിയ മുഖ്യമന്ത്രി നിതിഷ് കുമാറിനോട് നാട്ടുകാര് ക്ഷുഭിതരായി. പ്രളയക്കെടുതി നേരിട്ട് വിലയിരുത്താന് എത്തിയതായിരുന്നു മുഖ്യമന്ത്രി. തന്‍റെ സംസ്ഥാനം മാത്രമാണോ പ്രളയം നേരിടുന്നതെന്ന് ചോദിച്ച നിതിഷ് കുമാര് മാധ്യമപ്രവര്‍ത്തകരോട് ദേഷ്യപ്പെട്ടു.\n'' രാജ്യത്തെ ഏതെല്ലാം ഭാഗങ്ങളില്, ലോകത്ത് എവിടെയെല്ലാം പ്രളയമുണ്ടാകുന്നുണ്ട് ? പാറ്റ്നയിലെ ചില ഭാഗങ്ങളില് വെള്ളം കെട്ടിനില്‍ക്കുന്നത് മാത്രമാണോ പ്രശ്നം ? അമേരിക്കയില് എന്താണ് സംഭവിച്ചത് ? '' - നിതീഷ് കുമാര് ചോദിച്ചു.\nപ്രളയത്തെ പ്രകൃതി ദുരന്തമെന്ന് വിളിച്ച മുഖ്യമന്ത്രി ശക്ചമായ മഴയും വളര്‍ച്ചയും യാഥാര്‍ത്ഥ്യമാണെന്നും പറഞ്ഞു. ദുരിതാശ്വാസ പ്രവര്‍ത്തനങ്ങള് പുരോഗമിക്കുകയാണ്. വെള്ളം പമ്പ് ചെയ്ത് കളയാനാവശ്യമായ നടപടികള് സ്വീകരിച്ചിട്ടുണ്ടെന്നും നിതീഷ് കുമാര് കൂട്ടിച്ചേര്‍ത്തു.\n36 മണിക്കൂറിന് ശേഷമാണ് പാറ്റ്നയില് മഴ ശമിച്ചത്. ഇതോടെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. കുടിവെള്ളവും വൈദ്യുതിയുമടക്കം ലഭിക്കാതായതോടെ ആയിരക്കണക്കിന് പ്രദേശവാസികള് ഒഴിഞ്ഞുപോയി. 42 പേരോളം മരിച്ചുവെന്നാണ് ഔദ്യോഗിക കണക്കുകള് സൂചിപ്പിക്കുന്നത്.\nLast Updated 2, Oct 2019, 10:57 AM


ഷാര്‍ജയില് നൂറുകണക്കിന് പേരുടെ സ്വപ്‌നങ്ങള് ചാമ്പലാക്കിയത് വലിച്ചെറിഞ്ഞ സിഗരറ്റ് കുറ്റി | discarded cigarette butt caused Sharjah abbco tower fire\nHome Gulf UAE ഷാര്‍ജയില് നൂറുകണക്കിന് പേരുടെ സ്വപ്‌നങ്ങള് ചാമ്പലാക്കിയത് വലിച്ചെറിഞ്ഞ സിഗരറ്റ് കുറ്റി\nഷാര്‍ജയില് നൂറുകണക്കിന് പേരുടെ സ്വപ്‌നങ്ങള് ചാമ്പലാക്കിയത് വലിച്ചെറിഞ്ഞ സിഗരറ്റ് കുറ്റി\nഷാര്‍ജ: ഷാര്‍ജ അല്‍നഹ്ദയിലെ അബ്‌കോ ടവര് റസിഡന്‍ഷ്യല് കെട്ടിടത്തില് നൂറുകണക്കിന് പേരുടെ സ്വപ്‌നങ്ങള് ചാമ്പലാക്കിയത് സിഗരറ്റ് കുറ്റിയില് നിന്ന് പടര്‍ന്ന തീ. ഒന്നാം നിലയിലെ വരാന്തയില് വീണ സിഗറ്റുകുറ്റിയാണ് വില്ലനെന്ന് ഉയര്‍ന്ന പൊലീസ് ഉദ്യോഗസ്ഥന് പറഞ്ഞു. ഈ മാസം അഞ്ചിനുണ്ടായ വന് അഗ്‌നിബാധ 49 നില കെട്ടിടത്തില് താമസിച്ചിരുന്ന മലയാളികളടക്കമുള്ള നൂറുകണക്കിന് പേരെ വഴിയാധാരമാക്കിയിരുന്നു.\nകെട്ടിടത്തിന്റെ പുറംഭാഗത്ത് പതിച്ച നിരോധിക്കപ്പെട്ട അലുമിനിയം കൊംപസൈറ്റ് ക്ലാഡിങാണ് തീ പെട്ടെന്ന് പടരാന് കാരണമാക്കിയത്. അലക്ഷ്യമായി വലിച്ചെറിയുന്ന സിഗററ്റ് കുറ്റികളാണ് ഷാര്‍ജയിലെ അഗ്‌നിബാധകളുടെ പ്രധാന കാരണമെന്ന് അധികൃതര് ഇക്കഴിഞ്ഞ ജനുവരിയില് വ്യക്തമാക്കിയിരുന്നു.\nഅബ്‌കോ ടവറിലെ 333 അപാര്‍ട്ടുമെന്റുകളില് 233 എണ്ണം ഇനിയും തുറന്നു പരിശോധിച്ചിട്ടില്ല. താമസക്കാരുടെ സാന്നിധ്യത്തില് മാത്രമേ ഇവ തുറക്കുകയുള്ളൂ. ഇതിനകം 100 അപാര്‍ട്‌മെന്റുകള് പരിശോധിച്ചു. ഇതില് 26 എണ്ണം പൂര്‍ണമായും ചാമ്പലായി. 34 അപാര്‍ട്‌മെന്റുകള് വെള്ളം കയറിയും പുക നിറഞ്ഞും കേടുപാടുകള് സംഭവിച്ചു. 40 എണ്ണത്തിന്റെ വാതിലുകള് കത്തിനശിച്ചു. താഴെ നിര്‍ത്തിയിട്ടിരുന്ന 30 വാഹനങ്ങള്‍ക്കും കേടുപാടുകള് സംഭവിച്ചിട്ടുണ്ട്.\nഷാര്‍ജയിലെ 150 കെട്ടിടങ്ങള്‍ക്ക് നിരോധിച്ച അലുമിനിയം കൊംപസൈറ്റ് ക്ലാഡിങ് നീക്കം ചെയ്യാന് അധികൃതര് നിര്‍ദേശം നല്‍കി. ഇന്ന് നടന്ന വെര്‍ച്വല് വാര്‍ത്താ സമ്മേളനത്തില് ഷാര്‍ജ പൊലീസ് തലവന് മേജര് ജനറല് സെയ്ഫ് സിറി അല് ഷംസിയാണ് ഇക്കാര്യം അറിയിച്ചത്.\ndiscarded cigarette butt caused Sharjah abbco tower fire\nPrevious articleകേരളത്തില് ഇന്ന് ഏഴ് പേര്‍ക്ക് കോവിഡ്; മൂന്ന് പേര് പ്രവാസികള്\nNext articleആവശ്യത്തിന് യാത്രക്കാരില്ല; ജിദ്ദയില് നിന്ന് ഡല്‍ഹിയിലേക്കുള്ള വിമാനം കോഴിക്കോട്ടേക്ക്


മഹാരാഷ്ട്രയിലെ പന്തര്‍പൂരില് ജനിച്ച മഖ്ബൂല് ഫിദാ ഹുസൈന് എന്ന എം.എഫ്. ഹുസൈന് അത്യപൂര്‍വമായ വരകളിലൂടെയും വര്‍ണങ്ങളിലൂടെയുമാണ് ഇന്ത്യയെ ആവിഷ്കരിച്ചത്. ജീവിതത്തെ അടിമുടി ചിത്രകലക്കും പരീക്ഷണങ്ങള്‍ക്കും സമര്‍പ്പിച്ച അദ്ദേഹം ഇരുപതാം വയസ്സില് സിനിമാപോസ്റ്ററുകള് വരച്ചാണ് തുടങ്ങിയത്. കൂറ്റന് കാന്‍വാസുകളും ക്യൂബിസ്റ്റ് ശൈലിയും ഭ്രമാത്മക ആവിഷ്കാരവും ഹുസൈന്‍െറ രചനകളെ ശ്രദ്ധേയമാക്കി.\nസിനിമ പോസ്റ്റര് രചയിതാവെന്ന നിലയില് നിന്ന് വളര്‍ന്ന് ലോകത്തെ ഏറ്റവും വിപണിമൂല്യമുള്ള ഇന്ത്യന് ചിത്രകാരനായി വളര്‍ന്ന ഹുസൈന് എക്കാലവും വിവാദങ്ങളുടെ തോഴനായിരുന്നു.\nമാധുരി ദീക്ഷിതിന്‍െറ ആരാധകനായിരുന്ന അദ്ദേഹം അവരുടെ ചിത്രശ്രേണികള് വരച്ചു. അവരെ നായികയാക്കി ‘ഗജകാമിനി’ എന്ന ചിത്രം സംവിധാനം ചെയ്തു. മൂന്ന് സിനിമകള് അദ്ദേഹം സംവിധാനംചെയ്തു. ‘ത്രൂ ദ ഐസ് ഓഫ് എ പെയിന്‍റര്’ 1967ല് ബെര്‍ലിന് ഫിലിം ഫെസ്റ്റിവലില് ഗോള്‍ഡന് ബിയര് അവാര്‍ഡ് നേടി. 1955ല് പത്മശ്രീയും 1973ല് പത്മഭൂഷണും 1991ല് പത്മവിഭൂഷണും നല്‍കി രാജ്യം ആദരിച്ചു. ഹിന്ദുത്വസംഘടനകള് അദ്ദേഹത്തിന്‍െറ രചനകള്‍ക്കെതിരെ തുടര്‍ച്ചയായി രംഗത്തുവന്നു. വിവാദങ്ങള് രൂക്ഷമായപ്പോള് ഹുസൈന് ഇന്ത്യവിട്ട് ഖത്തറിലത്തെി പൗരത്വംസ്വീകരിച്ചു. ഇന്ത്യയിലേക്ക് മടങ്ങാനുള്ള ആഗ്രഹം ബാക്കിയാക്കി 2011 ജൂണ് ഒമ്പതിന് 95ാം വയസ്സില് ലണ്ടനില് അന്തരിച്ചു.


സണ്ണി ലിയോൺ വീണ്ടും കേരളത്തിൽ, ഇത്തവണ എത്തിയത് ആരാധകർക്ക് വലിയ സർപ്രൈസുമായി! - മലയാളം ന്യൂസ് പോർട്ടൽ\nPosted on January 26, 2021, 11:40 AM\nഅഭിനേത്രിയും, മോഡലുമായ സണ്ണി ലിയോണ് ഇന്ത്യന് സിനിമ രംഗത്തെ നിറ സാന്നിധ്യമാണ്. വൈശാഖ് സംവിധാനം ചെയ്ത മധുരരാജ എന്ന ചിത്രത്തിലൂടെ മലയാള സിനിമയിലും സണ്ണി ചുവട് വച്ചിരുന്നു. അഡല്‍റ്റ് ഒണ്‍ലി സിനിമകളില് കരിയര് തുടങ്ങിയ സണ്ണിയ്ക്ക് ലോകമെങ്ങും ആരാധകരുണ്ട്. സോഷ്യല് മീഡിയയിലും താരം സജീവമാണ്. നിരവധി ആരാധകരുള്ള നടിയാണ് സണ്ണി ലിയോണ്.ലോക്ക് ഡൗണ് വിശേഷങ്ങള് ആരാധകരായി നിരന്തരം താരം പങ്കുവയ്ക്കാറുണ്ട്.മക്കള്‍ക്കും ഭര്‍ത്താവിനുമൊപ്പം സന്തോഷത്തോടെ കഴിയുകയാണ് സണ്ണി ലിയോണ്.നിഷ എന്നൊരു മകളെ ദത്തെടുത്തതിന് പിന്നാലെ വാടകഗര്‍ഭപാത്രത്തിലൂടെ രണ്ട് ഇരട്ടക്കുട്ടികളെ കൂടി ഇരുവരും സ്വന്തമാക്കിയിരുന്നു.കേരളത്തിലും നിരവധി ആരാധകരുള്ള താരത്തിന്റെ വിശേഷങ്ങള് ക്ഷണ നേരം കൊണ്ട് വൈറലാകാറുണ്ട്.\nഇപ്പോൾ താരം വീണ്ടും കുടുംബ സമേതം കേരളത്തിലേക്ക് എത്തിയിരിക്കുകയാണ്. ഭർത്താവിനും മക്കൾക്കും ഒപ്പം ഇക്കഴിഞ്ഞ വ്യാഴാഴ്ചയാണ് താരം തിരുവനന്തപുരം എയർപോർട്ടിൽ എത്തിയത്. ശേഷം അവിടെ നിന്നും താരം ഒരു സ്വകാര്യ റിസോർട്ടിലേക്കാണ് കുടുംബത്തിനൊപ്പം പോയിരിക്കുന്നത്. വിദേശത്ത് നിന്നും വന്നതായത് കൊണ്ട് തന്നെ ഒരാഴ്ചത്തെ ക്വാറന്റൈനിൽ ആണ് താര കുടുംബം ഇപ്പോൾ. ഒരു മാസം കേരളത്തിൽ താരം കാണും എന്നാണു അറിയാൻ കഴിഞ്ഞ വിവരം. തനിക്ക് എന്നും കേരളത്തിനോട് ഒരു പ്രത്യേക സ്നേഹവും ഇഷ്ടവും ഒക്കെയുണ്ടെന്ന് സണ്ണി ലിയോൺ നേരുത്തെ തന്നെ പറഞ്ഞിട്ടുണ്ട്.\nsunny leone about past\nതാരത്തിന്റെ ഈ വരവിന്റെ ഉദ്ദേശം എന്താണെന്നു കൃത്യമായി അറിയാൻ കഴിഞ്ഞില്ലെങ്കിലും ഒരു ചാനൽ പരിപാടിയുടെ ചിത്രീകരണത്തിനായാണ് താരം ഇപ്പോൾ കേരളത്തിൽ എത്തിയിരിക്കുന്നത് എന്നാണു പുറത്ത് വരുന്ന സൂചനകൾ. ആരാധകർക്ക് സർപ്രൈസ് നൽകാൻ വേണ്ടി ചാനൽ മേധാവികൾ ആണ് താരത്തെ പരുപാടിയിൽ പങ്കെടുപ്പിക്കുന്നതിന് മുൻകൈ എടുത്തത് എന്നാണു പുറത്ത് വരുന്ന വിവരം.


IPL: MS Dhoni gives batting tips to Raina - Malayalam MyKhel\n» ഉറപ്പിച്ചോ, ധോണി അടുത്ത കോച്ചാവും!! ധോണിയുടെ ട്രിക്ക്, തകര്‍ത്തടിച്ച് റെയ്‌ന... വീഡിയോ വൈറല്\nUpdated: Saturday, May 4, 2019, 12:34 [IST]\n#IPL2019 : ധോണി അടുത്ത കോച്ചാവും | #CSK | Oneindia Malayalam\nചെന്നൈ: ഐപിഎല്ലില് നിലവിലെ ചാംപ്യന്‍മാരായ ചെന്നൈ സൂപ്പര് കിങ്‌സിനെ ഈ സീസണില് പ്ലേഓഫിലെത്തിക്കുന്നതിനു ചുക്കാന് പിടിച്ചത് നായകന് എംഎസ് ധോണിയാണ്. ഈ സീസണില് നിരവധി മാച്ച് വിന്നിങ് ഇന്നിങ്‌സുകളാണ് ധോണി കളിച്ചത്. പല മല്‍സരങ്ങളിലും പ്രതിസന്ധി ഘട്ടങ്ങള് നേരിട്ടപ്പോള് അദ്ദേഹം സിഎസ്‌കെയെ കൈപിടിച്ചുയര്‍ത്തി.\nമികച്ച നായകനും വിക്കറ്റ് കീപ്പറും ബാറ്റ്‌സ്മാനും മാത്രമല്ല നല്ലൊരു പരിശീലകനാവാനും തനിക്കാവുമെന്ന് തെളിയിച്ചിരിക്കുകയാണ് ധോണി. ടീമംഗമായ സുരേഷ് റെയ്‌നയ്ക്കു അദ്ദേഹം ബാറ്റിങ് ബാറ്റിങില് ഉപദേശം നല്‍കുന്നതിന്റെ വീഡിയോ ഇപ്പോള് വൈറലായിക്കൊണ്ടിരിക്കുകയാണ്.\nറെയ്‌നയെ സഹായിക്കുന്ന ധോണി\nനെറ്റ്‌സില് റെയ്‌നയ്ക്കു ബാറ്റിങില് ധോണി ഉപദേശം നല്‍കുന്നതിന്റെ വീഡിയോ സിഎസ്‌കെ തന്നെയാണ് സമൂഹമാധ്യമങ്ങളിലൂടെ പുറത്തുവിട്ടിരിക്കുന്നത്. റെയ്‌നയെപ്പോലെ ഇടംകൈയില് ബാറ്റ് പിടിച്ച് ലോഫ്റ്റഡ് ഷോട്ട് കളിക്കാന് ധോണി പഠിക്കുന്നതാണ് ദൃശ്യങ്ങളിലുള്ളത്.\nഇതിനു തൊട്ടു പിന്നാലെ റെയ്‌ന നെറ്റ്‌സില് തകര്‍ത്തു കളിക്കുന്നതും വീഡിയോയിലുണ്ട്. ധോണി കാണിച്ചു കൊടുത്ത അതേ ഷോട്ടുകള് തന്നെയാണ് റെയ്‌ന കിറുകൃത്യമായി തന്നെ കളിക്കുകയും ചെയ്തതെന്ന് വീഡിയോയില് നിന്നും വ്യക്തവുമാണ്.\nധോണിയുമായി അടുത്ത സൗഹൃദം\nഏറെക്കാലമായി സിഎസ്‌കെയില് ഒരുമിച്ചു കളിച്ചു കൊണ്ടിരിക്കുന്ന ധോണിയും റെയ്‌നയും തമ്മില് അടുത്ത സൗഹൃദമാണുള്ളത്. നേരത്തേ ധോണി ഇന്ത്യയുടെ ക്യാപ്റ്റനായിരുന്നപ്പോള് റെയ്‌ന ടീമിന്റെ അവിഭാജ്യ ഘടകവുമായിരുന്നു. സിഎസ്‌കെ ഐപിഎല്ലില് മൂന്നു തവണ കിരീടമുയര്‍ത്തിയപ്പോഴും ധോണിയുടെ വലംകൈയായി റെയ്‌നയുണ്ടായിരുന്നു.\nധോണിയെ തലയെന്നാണ് സിഎസ്‌കെ ആരാധകര് വിശേഷിപ്പിക്കുന്നതെങ്കില് ചിന്നത്തലയെന്നാണ് റെയ്‌നയുടെ വിളിപ്പേര്. ഐപിഎല്ലില് ആദ്യമായി 5000നു മുകളില് റണ്‍സ് നേടിയ ആദ്യത്തെ താരവും റെയ്‌നയാണ്. ഐപിഎല്ലില് എല്ലാ സീസണിലും 300നു മുകളില് റണ്‍സും അദ്ദേഹം നേടിയിട്ടുണ്ട്.\nചെന്നൈ സൂപ്പര് കിങ്‌സിന്റെ നെറ്റ് പ്രാക്ടീസിനിടെ സുരേഷ് റെയ്‌നയ്ക്കു ക്യാപറ്റന് എംഎസ് ധോണി ബാറ്റിങില് ഉപദേശം നല്‍കുന്നതിന്റെ വീഡിയോ കാണാം.\n20 min ago മാനെ വീണ്ടും രക്ഷകനായി; ലിവര്‍പൂള് പ്രീമിയര് ലീഗ് കിരീടത്തിലേക്ക്\n54 min ago മോദിക്ക് അധികാരം ഉള്ളിടത്തോളം ഇന്ത്യ-പാകിസ്താന് പരമ്പര നടക്കില്ല: ഷാഹിദ് അഫ്രീദി\n55 min ago രഞ്ജി ട്രോഫി സെമി: കെ എല് രാഹുല് കര്‍ണാടകയ്ക്ക് വേണ്ടി കളിക്കും\n55 min ago ഐ ലീഗ്: വിജയ വഴിയില് തിരിച്ചെത്തി റിയല് കശ്മീര്\nRead more about: ms dhoni suresh raina ipl 2019 ipl csk chennai super kings cricket എംഎസ് ധോണി സുരേഷ് റെയ്‌ന ഐപിഎല് 2019 ഐപിഎല് സിഎസ്‌കെ ചെന്നൈ സൂപ്പര് കിങ്‌സ് ക്രിക്കറ്റ്\nStory first published: Saturday, May 4, 2019, 12:30 [IST]


മെസിയുടെ മാന്ത്രിക കാലിൽ മുത്തി ആരാധകൻ - വീഡിയോ കാണാം - Barcelona Vs Sporting Lisbon , Pitch Invader kisses Messis Leg - watch video\nമെസിയുടെ മാന്ത്രിക കാലിൽ മുത്തി ആരാധകൻ - വിഡിയോ\nആരാധകനെ നെഞ്ചോട് ചേർത്ത് ലയണൽ മെസി\nഫുട്ബോൾ ആരാധകരുടെ ഏറ്റവും പ്രിയപ്പെട്ട താരങ്ങളിൽ ഒരാളാണ് ലയണൽ മെസി. ഫുട്ബോൾ മൈതാനത്ത് ഇടങ്കാലുകൾക്കൊണ്ട് മെസി തീർത്ത മാജിക്കുകൾ ആരാധക ഹൃദയങ്ങളിൽ കോറിയിട്ടവയാണ്. മെസിയെ ഒന്ന് നേരിൽ കാണാൻ കൊതിക്കാത്ത ആരാധകർ ഉണ്ടാവില്ല. തന്നോട് സ്നേഹം കാണിക്കുന്ന ആരാധകരെ തിരിച്ചും സ്നേഹിക്കുന്ന താരമാണ് ലയണൽ മെസി. ആരാധകരോടുള്ള മെസിയുടെ മാന്യമായ പെരുമാറ്റത്തിന്റെ തെളിവ് ഇന്നലെ രാത്രി കാണാൻ ഇടയായി.\nചാമ്പ്യൻസ് ലീഗിൽ ബാഴ്സിലോണ, സ്പോർട്ടിങ്ങ് ലിസ്ബൺ മത്സരത്തിനിടെയാണ് മെസിയുടെ മഹത്വം വെളിവാക്കുന്ന നിമിഷം അരങ്ങേറിയത്. മത്സരത്തിനിടെ മെസിയെ കാണാനായി എത്തിയ ആരാധകനെ കെട്ടിപ്പിടിച്ചായിരുന്നു മെസിയുടെ സ്നേഹ പ്രകടനം.\nMessi &apitch invader. pic.twitter.com/wFd8XD9VXT\n— The Soccer Life (@TheSCRLife) September 27, 2017\nമെസി ആരാധകനോട് കുശലം പറയുകയും. ചെയ്തു. സെക്യൂരിറ്റി ജീവനക്കാർ ആരാധകനെ മാറ്റാൻ എത്തിയപ്പോൾ മെസി അവരെ പിന്തിരിപ്പിച്ചു.\nമൈതാനം വിടും മുൻപ് ആരാധകൻ മെസിയെ ഞെട്ടിച്ചു. മെസിയുടെ ഇടങ്കാലിൽ മുത്തമിട്ട് അയാൾ മെസിയെ അമ്പരപ്പിച്ചു. അദ്ദേഹത്തിന്റെ പെരുമാറ്റം മെസിയേയും അമ്പരപ്പിച്ചു.\nനിഷ്കളങ്കമായ ഒരു ചിരി സമ്മാനിച്ച് മെസി അയാളെ യാത്രയാക്കി. മെസിയെ അടുത്ത് കാണാൻ സാധിച്ച ആരാധകന് വലിയ കയ്യടിയാണ് സ്റ്റേഡിയത്തിലുളളവർ നൽകിയത്.\nഇന്നലെ നടന്ന മത്സരത്തിൽ പോർച്ചുഗീസ് ക്ലബായ സ്പോർട്ടിങ്ങ് ലിസ്ബണെ ബാഴ്സിലോണ തോൽപ്പിച്ചു. ഏകപക്ഷീയമായ ഒരു ഗോളിനായിരുന്നു ബാഴ്സയുടെ വിജയം.